**JEGYZŐKÖNYV**

**Elnökségi ülés**

**2017. szeptember 22. péntek 14:30**

**Helyszín: ELTE EHÖK irodai tárgyaló terem (Budapest, Múzeum körút 4/A.)**

**Napirend:**

1. **Aktualitások**
2. **Gazdasági ügyek / Iskolaszövetkezet**
3. **Egyebek**

**14:35-kor megkezdődik az ülés.**

Jelen van: Murai László (EHÖK), Áldorfai Gergő (KolHÖK), Menyhárt Barbara (BGGYK), Androkity Bence (EB), Kovács Viktória (EHÖK), Horváth Mihály (BTK), Parcsami Attila (TáTK), Ferencz Olivér (TÓK), Horváth Luca (TTK), Czabán Samu (ÁJK)

**Murai László** köszönt mindenkit, kérdezi, hogy az ülés szabályosan lett-e összehívva.

**Androkity Bence** válaszol, igen.

*Mandátumellenőrzés alapján az elnökségi ülés 8 fővel határozatképes*.

1. **Aktualitások**

**Murai László** elmondja, hogy a Küldöttgyűlés napirendje kiegészül egy *Ügyrendek* napirendi ponttal. Elnézést, kér, hogy a beszámolók nem lettek még kiküldve, de legkésőbb holnap estig ezt pótolja. **Horváth Luca** jelzi, hogy náluk is várható alapszabály-módosítás, erről az október 3-i kari Küldöttgyűlésen fognak szavazni. **Murai László** megkérdezi, hogy más kart is érint-e alapszabály-módosítás, többen jelzik, hogy igen.

Szerdán, szeptember 27-én 18 órakor kezdődik az EHÖK Küldöttgyűlés. Előtte 16 órától szeretne elnökségi ülést tartani, ahol napirendre kerül az EHÖK Ellenőrző Bizottságának kérdése, illetve az alapszabály-módosítások. **Murai László** elmondja, hogy múlt hét csütörtökön BME napokon vettünk részt. Elindult a Bárczis külhoni program kifizetése, ez nagyjából 125 000 forint, szállás és étkezés nincs biztosítva. **Menyhárt Barbara** jelzi, hogy ők korábbi megállapodás szerint a HOÖK intézi ezeket a tételeket, ez körülbelül 30 000 forintot jelen. Hétfőn egyetemvezetői értekezlet volt, melyen *Borhy dékán úr* felvetette az internet kérdését. Miniszterelnökségi stop van azokon az informatikai eszközökön, amelyek értéke meghaladja a 200 000 forintot, ezért a probléma megoldhatósága még kérdéses. Lehetséges megfejtés, ha egy külső partner vállalja, hogy szolgáltatásként biztosítja a Wi-Fi kiépítést, meg lehet oldani. A PPK-s gólyabál bármelyik másik kar előtt megtartható. Megtörtént az Inkluzív Sportnap, lezajlott a Budapesti Egyetemi Sportfesztivál, melynek nagyjából 300-400 résztvevője volt. Az Ányos Fesztivállal kapcsolatban 3 fő probléma merült fel:

1. *Szeretnék a felelősséget a Hallgatói Önkormányzatra tolni*
2. *Kifogásolható produkciók*
3. *Megtörtént kordonbaleset*

Ezeket kell kezelni. **Ferencz Olivér** elmondja, hogy a HÖK csak a promóval kapcsolatban vállalt bármit. A fő probléma, hogy nem lehet egyetlen személyt megnevezni, mint felelős főszervező. A fő problémát a kommunikációs hibák okozták, a nem megfelelő kapcsolattartás, és az esemény nem megfelelő kommunikálása a köz felé. Ez lehetett az oka annak is, hogy több esemény lett egymásra szervezve. **Czabán Samu** szerint csak akkor szólaljunk fel a HÖK nevében, ha ránk akarják tolni a felelősséget. Ezzel mindenki egyetért. **Horváth Mihál**y elmondja, hogy nem érti, hol van az a bizonyos lélektani határ, ami megszabja, hogy gólyát nem lehet meghívni semmi féle alkoholos italra (pl. sör) a gólyatábor során, de egy fröccs témájú fesztivál kerül megrendezésre az ELTE szervezésében.

1. **Gazdasági ügyek**

**Murai László** elmondja, hogy az iskolaszövetkezettel van egy kis probléma lejárt szerződések miatt. Pozitívum azonban, hogy *Czinege András* gazdasági alelnök és *Kutas Viktória* irodavezető olyan pénzösszegről szerzett tudomást, ami a kötelességvállalások által maradt meg, ez nagyjából 1 millió forint.

1. **Egyebek**

**Ferencz Olivér** jelzi, hogy a TÓK még mindig nyomtatóproblémával küzd. Menyhárt Barbara elmondja, hogy október 3-án megrendezésre kerül egy új esemény a BGGYK-n, Szekér Viktória kiállítása. Kéri az elnökség tagjait, hogy népszerűsítsék a rendezvényt, illetve szeretettel vár mindenkit. **Horváth Luca** elmondja, hogy a mai napon 23:30-kor indul Gólyahajójuk az Infóparkból, mindenkit sok szeretettel meghív.

**16:13-kor Murai László lezárja az ülést.**

**Jegyzőkönyv hitelesítés:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Murai László  elnök  ELTE Hallgatói Önkormányzat | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pap Péter  elnök  Ellenőrző Bizottság  ELTE Hallgatói Önkormányzat |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kovács Viktória  elnöki referens  ELTE Hallgatói Önkormányzat |